L’Arcàdia interpretarà una cantata escenificada a manera d’òpera el diumenge
22 d’octubre 2018

![](/media/25ggiss2/44larcadia_cuerpo.jpg)  
  

El grup l’Arcàdia actuarà el dissabte, 28 d'octubre, en el Centre Cultural Mario Monreal, on interpretaran l'obra ‘Haendel: Apollo i Dafne’. Es tracta d'una cantata escenificada a manera d'òpera que començarà a les 19.30 hores, i que s'emmarca en el festival Música Antiga Sagunt (MUSES). El preu de l'entrada és de 9 euros.

  

_La tierra è liberata_ (Apollo i Dafne) HWV 122 és una cantata secular composta per Georg Friedrich Händel entre 1709-1710 basada en el mite d'Apol·lo i Dafne. L'obra és una de les cantates més ambicioses d’Händel, i és un indicatiu de la brillant carrera operística que desenvoluparia en els següents trenta anys de vida.

  

Units per l'interés en l'estudi i la interpretació de la música anterior a 1.800 amb instruments i criteris històrics i actuals, naix en 2013 L’Arcàdia, fundada per Francesc Gamón, Aurora Peña, Fernando Pascual i Pere Joan Carrascosa. Els seus jóvens integrants desenvolupen habitualment la seua activitat, també, en destacades formacions, així com en centres docents com els Conservatoris Superiors de València, Alacant, Màlaga i Còrdova.

  

Ha oferit concerts en cicles i festivals de l'àmbit nacional i internacional: Hulencourt Festival (Brussel·les), Festival Internacional de Música de Morella, Les Arts en Paral·lel (Palau de la Música de València), Cicle de Música Sacra Sagunt in Excelsis, Festival de Música d’Ares del Maestrat, Festival Internacional de Música de La Font de la Figuera i el Cicle d'orgue de l'Església de la Companyia de València. A més, compromesos amb la difusió de la música antiga, L’Arcàdia promou des de l'any 2015 el festival MUSES - Música Antiga Sagunt, en col·laboració amb l'Ajuntament de Sagunt. Destaquen les seues interpretacions de Membra Jesu nostri, de D. Buxtehude, Delirio amoroso d’Händel, Selva Morale et Spirituale de Monteverdi i la seua col·laboració amb Arianna Savall per a la interpretació d'un programa dedicat a los Madrigales d'este compositor.

*   [](http://www.facebook.com/sharer.php?u=https://aytosagunto.es/va/actualitat/l-arcadia-interpretara-una-cantata-escenificada-a-manera-d-opera-el-diumenge/ "Facebook")
*   [](http://twitter.com/share?url=https://aytosagunto.es/va/actualitat/l-arcadia-interpretara-una-cantata-escenificada-a-manera-d-opera-el-diumenge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-arcadia-interpretara-una-cantata-escenificada-a-manera-d-opera-el-diumenge/ "Linked In")
*   [](mailto:?body=https://aytosagunto.es/va/actualitat/l-arcadia-interpretara-una-cantata-escenificada-a-manera-d-opera-el-diumenge/)